Sandunguero 3

Sandunguero 3 הוא אלבום אמנים שונים מאת המפיק הפוארטוריקני DJ Blass, והשלישי בטרילוגיית האלבומים. האלבום יצא לאור ב-20 ביוני 2025 דרך חברת התקליטים יוניברסל מיוזיק לטין אנטרטיינמנט. יותר משני עשורים לאחר יציאת הכותר הקודם בסדרה.

 רקע 
Sandunguero יצא בשנת 2001, ונחשב לאחד האלבומים הגדולים והמשפיעים ביותר בתולדות הרגאטון, בשנות ה-90 הז'אנר שכונה "Underground" הכיל סימפולים של דאנסהול ורגאיי ואף שירי פופ ו-רית'ם אנד בלוז, עם כניסתו לז'אנר החל בלאס להשתמש בתוכנה FL Studio וכך בנה מבנה שירים חדש, בהשפעת מפיקים שהיוו חלוצים בז'אנר כמו די.ג'יי נלסון ודי.ג'יי גולדי והשפעה ממוזיקה עליה גדל ואהב כמו טכנו, טראנס, האוס, מוזיקה ערבית, רוק ו-מוזיקה אלקטרונית שהייתה נשמעת כחלק ממשחק וידאו, בלאס בעצמו סיפר כי לקח המון מהצלילים בשירים שלו ממשחקי וידאו בהם שיחק.

האלבום השני Sandunguero 2, יצא בשנת 2003 והמשיך את הקו המוזיקלי של קודמו. בשונה מקודמו, באלבום זה לקח בלאס בעצמו חלק מהשירים כששר את הדיס "Mi Reggaetón No Morirá" לבד ושר לצד גרייט קילו וגלו סטאר את "What You Want?" שהיה שיר באנגלית הראשון כחלק מסדרת האלבומים.

אחרי הוצאת צמד האלבומים הראשוניים בסדרה, הספיק להוציא עוד שני אלבומי אולפן ואלבום אוסף המאגד את הלהיטים הגדולים שהפיק, Sandunguero Hits. לאחר מכן עסק כמפיק, כותב שירים ומנטור עבור אמנים צעירים.

בעשור השני של המאה ה-21 החליט בלאס להחיות את סדרת האלבומים "Sandunguero", בראיון סיפר ש-JS היה המוח מאחורי העבודה על האלבום, היה זה שעזר לשכנע את בלאס ואת יוניברסל ליצור טרילוגיה.

האלבום נועד לגשר בין הפרראו או סנדונגאו שהם הסגנונות המרכזיים שהובילו את הרגאטון בסוף שנות ה-90 ולאורך רוב שנות ה-2000, סגנונות אלה התאימו למועדונים והיו אגרסיביים ובוטים ושילבו אלמנטים של מוזיקה אלקטרונית עם צלילים מינימליסטיים של תופים ובס, לצד שירת ראפ שכללה מילים גסות, לבין הטרנדים העכשוויים המשלבים פופ (רגא-פופ) והטראפ הלטיני המודרני.

 הפקה וויזואליות נוספת 
הפקת האלבום Sandunguero 3 כללה שיתוף פעולה עם מפיקים ואמנים אולד-סקול ועכשוויים בתחום; ביניהם המפיק הוותיק "מיסטה גרינז" והמפיק הצעיר "JS Beatz", שאף מופיעים בעטיפת האלבום ובפרסומי השחרור, בנוסף להם נעשה שיתוף פעולה עם המפיק הוותיק "Nesty" אחד מהמפיקים הגדולים והמשפיעים ביותר ברגאטון, והמפיק הצעיר "Felva" ששיתף פעולה עם מייג'ור לייזר.

 שיווק 
 עבודה מוקדמת 
עבודה על האלבום החלה בסביבות שנת 2019, בה החלו לצאת סרטונים קצרים מחשבונות אינסטגרם של משתתפי האלבום עם התיוג #S3.

 לפני שחרור האלבום 
הסינגל מוביל "Stripper" בהשתתפות מריה אנג'ליק שוחרר ב-5 באפריל 2024 ונחשב היסטורי כאשר לראשונה מופיעה אישה בטרילוגיית האלבומים.https://www.facebook.com/100086757317360/posts/dj-blass-lanzará-después-de-21-años-sandunguero-3-lo-cual-sería-la-continuación-/392554946979746/

הסינגל השני "Dispuesta" בהשתתפות בריי וחואנקה שוחרר ב-7 ביוני 2024.

הסינגל השלישי "Se Escapó" בהשתתפות אנונימוס שוחרר ב-14 בנובמבר 2024, כחלק ממילות השיר מופיע שם סדרת האלבומים "Sandunguero", ב-5 בדצמבר 2024, הועלה פוסט באינסטגרם של בלאס כחלק מראיון שערך אישר שהשורה הספציפית מתייחסת לשחרור קרוב של האלבום השלישי בסדרה.

ב-7 ביוני 2025 בפוסט ששותף על ידי בלאס, גרינז ו-JS נחשפו רשימת הרצועות של האלבום, משתתפיו ותאריך שחרורו. עם החשיפה חלק גדול מהמופיעים בסרטונים המוקדמים ששוחררו לא נכנסו לגרסה הסופית של האלבום מסיבות שאין ידועות, בין השמות הבולטים שלא נכנסו נמנים גלו סטאר, פולאקו (שלקחו חלק באלבומים הקודמים), פרנקו "אל גורילה", ארקנגל (בלאס עזר להפיק את האלבום הראשון שלו "La Factoría del Flow" עם דה לה גטו) ועוד.

 אחרי שחרור האלבום 
ב-20 ביוני 2025, יצא האלבום לאור. ב-25 ביוני, הכריז בלאס על מסיבת האזנה לאלבום ב-28 ביוני במדיין.

עם יציאת האלבום התראיין בלאס מספר פעמים וחשף פרטים מהעבודה על האלבום, ביניהם סיבת היעדרותם של ג'סטין קילס וניו גארסיה ולפיו השניים הקליטו שירים עבור האלבום, אך נשארו מחוץ לאלבום כי חברות התקליטים שלהם דרשו אחוזים גבוהים מהרווחים, כאשר האחרים קיבלו 50%. היעדרות בולטת נוספת שייכת לקרול ג'י שקיבלה פנייה לקחת חלק באלבום כשהייתה במערכת יחסים עם אנואל. בלאס הראה לה את "Quiere Perreo" אך היא ויתרה עליו, בסופו של דבר ויסין הקליט אותו עם ספידי והוא נכנס אל אלבומו "EL SOBREVIVIENTE WWW".

שלושת המפיקים תיארו גם את השינוי הדרמטי בתעשייה. אם בעבר ("Sandunguero 1") יצירת אלבום אמנים שונים הייתה פשוטה ומבוססת על "לחיצות ידיים" והחלפת ביטים, כיום האתגר המרכזי הוא אדמיניסטרטיבי וכולל בירוקרטיה רבה בגלל הצורך לנהל ניירת נפרדת עבור כל שיר וכל אמן אורח, ביניהם אישורי זכויות יוצרים, חוזים ושיתוף פעולה בין חברות תקליטים שונות. לדבריהם, כל עבודת הניירת הייתה "סיוט", וזאת הסיבה ל-11 שירים בלבד באלבום.

לאחר צאת האלבום, מספר שירים מתוכו לוו בקליפים שיצאו בהדרגה: "B.L.A.S.S" ב-8 באוגוסט 2025, ו-"Nota Elevá" ב-5 בספטמבר 2025.

 רשימת רצועות 

 הערות 

 השיר "B.L.A.S.S" של ג'ואל ורנדי מכיל אינטרפולציה מהשיר "Guayeteo" של הצמד.

 קישורים חיצוניים 

 הערות שוליים 

קטגוריה:אלבומי חברת יוניברסל מיוזיק לטין אנטרטיינמנט
קטגוריה:אלבומי 2025
קטגוריה:אלבומים בספרדית
קטגוריה:אלבומים שהופקו על ידי DJ Blass
קטגוריה:אלבומי אוסף בספרדית
קטגוריה:אלבומי אוסף מ-2025